Na temelju Odluke Direktora, Pleternički komunalac d.o.o. (u daljnjem tekstu: Društvo), Pleternica, Trg hrvatskih branitelja 1, objavljuje

# NATJEČAJ

#

# za dodjelu donacija udrugama koje provode svoje aktivnosti na području Grada Pleternice

**I.**

Predmet ovog Natječaja je dodjela bespovratnih sredstava potpore udrugama građana koje na području Grada Pleternice djeluju u području civilnog društva, kulture i sporta, za financiranje programa/projekata koji su usmjereni na podizanje kvalitete života i zadovoljavanje javnih potreba.

Potpore se dodjeljuju za aktivnosti usmjerene na dobrobit zajednice, aktivno sudjelovanje građana u društvenim aktivnostima, poticanje međusobne suradnje te aktivnosti usmjerene na promoviranje zdravog načina života .

Prihvatljivim aktivnostima po ovom natječaju se smatraju sve aktivnosti koje nisu usmjerene na ostvarivanje dobiti i koje nisu ocijenjene kao gospodarske aktivnosti.

Sve aktivnosti se moraju provoditi na području Grada Pleternice te moraju bit usmjerene na podizanje svijesti građana o dobrobiti aktivnog sudjelovanja u životu zajednice, aktivnosti čiji je rezultat unaprjeđenje kvalitete života građana Grada Pleterenice, aktivnosti kojima je cilj uključiti i osvijestiti važnost zdravog načina života i fizičke aktivnosti.

Predviđeni iznos ukupnih sredstava koji je na raspolaganju u proračunu društva Pleternički komunalac d.o.o. za dodjelu donacija u 2024. godini, odnosno iznos koji će se temeljem ovog natječaja moći dodijeliti udrugama za provedbu programa/projekata je 14.000,00 eura.

Maksimalni iznos dodijeljene potpore po jednom projektu je 12.000,00 eura.

Natječaj provodi Povjerenstvo za provedbu natječaja koje imenuje direktor Društva .

**II.**

Na ovaj javni poziv se mogu javiti sve neprofitne organizacije čiji su ciljevi i djelatnost usmjereni ka podizanju kvalitete života i zadovoljavanju javnih potreba, koje djeluju na području Grada Pleternice , a kojima temeljna svrha nije stjecanje dobiti i čije aktivnosti Povjerenstvo za provedbu natječaja ne ocijeni kao gospodarsku djelatnost.

Prijavitelji koje se javljaju na ovaj javni poziv moraju biti upisani u Registru udruga, odnosno Registar sportskih djelatnosti (ako je primjenjivo), moraju posjedovati RNO broj, dostaviti dokaz o tome da su uskladili svoje statute s odredbama Zakona o udrugama, nadležnom Uredu državne uprave podnijele zahtjev za promjenu podataka u Registru udruga, koje nemaju dugovanja prema Minstarstvu financija (Poreznoj upravi) i moraju ispunjavati sve druge uvjete propisane javnim pozivom.

**III.**

Svaki prijavitelj može u okviru ovog natječaja prijaviti i ugovoriti provedbu najviše jednog (1) programa/projekta koji će se provoditi tijekom 2024.godine.

Zahtjev može podnijeti svaka neprofitna organizacija koja prvenstveno udovoljava slijedećim općim uvjetima:

* provodi svoju djelatnost u pravilu na području Grada Pleternice
* prvenstveno je usmjerena na dobrobit zajednice, aktivno sudjelovanje građana u društvenim aktivnostima, poticanje međusobne suradnje te aktivnosti usmjerene na promoviranje zdravog načina života

Zahtjevi se podnose na obrascu Zahtjeva (Obrazac 1) koji se nalazi u prilogu ovog natječaja i kojemu se prilažu:

* detaljan opis planiranog programa/projekta čije se financiranje traži prijavom na natječaj (Obrazac 2),
* izjava o nepostojanju dvostrukog financiranja (Obrazac 3)
* ovjereni popis članova uduruge (Obrazac 4)
* izvadak ili Rješenje iz odgovarajućeg registra udruga (ne starija od 30 dana od dana raspisivanja natječaja),
* Potvrda nadležne Porezne uprave o nepostojanju poreznog duga ne starija od 30 dana od dana podnošenja zahtjeva.

koji se mogu preuzeti u prostorijama Društva na adresi Trg hrvatskih branitelja 1, Pleternica.

**IV.**

O dodjeli sredstava prijaviteljima koji zadovoljavaju uvjete propisane natječajem, na temelju pregleda i ocjene Povjerenstva, odlučuje direktor Društva.

**V.**

Rok za podnošenje prijava, neovisno kojim putem se one dostavljaju (poštom ili osobno) u prostorije Društva , istječe iskorištenjem sredstava, odnosno najkasnije do **31.listopada. 2024.godine.**

Procjenu pristiglih prijava će, u skladu s kriterijima javnog poziva, izvršiti Povjerenstvo za provedbu natječaja koje imenuje Društva .

Pleternički komunalac d.o.o. zadržava pravo zatražiti dodatna pojašenjena i/ili dopune u svezi podnesenih priava za dodjelu donacije.

U slučaju zahtjeva za doddatna pojašnjenja/dopunu, Podnositelju zahtjeva će biti ostavljen rok od pet (5) dana za dostavu traženog pojašnjenja i/ili dopune, u surpotnom će se prijava odbiti kao nepotpuna.

Prijave koje ne udovoljavaju gore navedenim uvjetima, koje su nepotpune, pogrešno ispunjene ili pristignu izvan roka neće se razmatrati.

**VI.**

Prijave na propisanim obrascima koji dostupni na oglasnoj ploči Društva, a mogu se preuzeti u prostorijama društva, šalju se poštom ili neposredno predaju u prostorije društva , na slijedeću adresu:

**Pleternički komunalac d.o.o.**

**Trg hrvatskih branitelja 1**

**34310 Pleternica**

s naznakom

# **„Prijava na natječaj za dodjelu donacija udrugama koje provode svoje aktivnosti na**

# **području Grada Pleternice“**

**– NE OTVARATI -“**

**VII.**

Sva pitanja vezana uz ovaj javni poziv mogu se postaviti elektroničkim putem, slanjem upita na adresu elektronske pošte: komunalac@pleternica.hr .

Pleternica, 30. rujan 2024. godine

Direktor

Tomislav Ećimović, v.r.